Diari Oficial de la Generalitat Valenciana


Sumari del DOGV 8934, del 26-10-2020 (2020/8741)

RESOLUCIÓ de 21 d'octubre de 2020, del Rectorat, per la qual es convoca la creació d'una borsa d'ocupació temporal del grup A, subgrup A1, de tècnic o tècnica superiors (agent d'innovació): incorporació de persones investigadores i tecnòlogues per a projectes d'innovació a la Universitat de València (BPI-20-001).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8934

Data del DOGV
:   26-10-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/8741


Data del document
:   21-10-2020

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 21 d'octubre de 2020, del Rectorat, per la qual es convoca la creació d'una borsa d'ocupació temporal del grup A, subgrup A1, de tècnic o tècnica superiors (agent d'innovació): incorporació de persones investigadores i tecnòlogues per a projectes d'innovació a la Universitat de València (BPI-20-001). [2020/8741]  
Sent necessari procedir a la creació d'una borsa d'ocupació temporal amb caràcter urgent per a les necessitats de contractació derivades de convocatòries públiques que requerisquen la contractació d'agents d'innovació per a promoure l'explotació del coneixement generat en el si de la Universitat de València i la seua transferència a les empreses, aquest Rectorat, fent ús de les facultats que té conferides, obre un procés de selecció amb les bases següents.  
  
Bases de la convocatòria  
  
Primera. Normes generals  
1.1. Aquesta convocatòria té per objecte la creació d'una borsa d'ocupació temporal del grup A, subgrup A1, de tècnic superior de gestió (agent d'innovació), per atendre les necessitats derivades de la participació de la Universitat de València en convocatòries públiques l'objecte de les quals siga l'impuls de la innovació i la valorització i la transferència dels resultats de la investigació.  
1.2. Es realitzarà un procés selectiu de valoració de mèrits.  
1.3. Els requisits i mèrits acadèmics avaluables estan recollits en l'annex I.  
1.4. Aquesta convocatòria es publicarà en el Diari Oficial de la Generalitat Valenciana (DOGV). La resta de resolucions administratives derivades d'aquesta convocatòria es publicaran únicament en el tauler oficial d'anuncis electrònics de la UVEG (https://webges.uv.es/uvTaeWeb/), en l'apartat de personal d'administració i serveis, i amb caràcter merament informatiu en la pàgina web del Servei de RH (PAS), l'adreça del qual és: https://www.uv.es/pasinvest.  
  
Segona. Requisits generals dels aspirants  
2.1. Tenir nacionalitat espanyola o tenir la nacionalitat d'un país membre de la UE o ser de qualsevol dels països en els quals, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació està definida en el Tractat constitutiu de la Unió Europea. En aquest cas caldrà presentar el resguard d'haver sol·licitat la targeta de residència comunitària.  
Així mateix, es podran presentar els aspirants de nacionalitat diferent de l'esmentada anteriorment i únicament serà necessari complir els requisits establerts en la normativa vigent. Qui obtinga l'adjudicació del lloc de treball ofert haurà d'acreditar almenys el permís de treball i de residència en el moment de la contractació.  
2.2. Tenir complerts 16 anys el dia en què finalitza el termini de presentació de sol·licituds.  
2.3. Posseir alguna de les titulacions acadèmiques que figuren en l'annex I.  
Quan la categoria que se sol·licite siga la de doctor, en el cas de titulacions obtingudes a l'estranger, caldrà acreditar estar en possessió de la corresponent convalidació, de la credencial que acredite, si escau, l'homologació o del certificat d'equivalència al nivell acadèmic de doctor expedit per la universitat que l'atorgue. Aquest requisit no serà aplicable als aspirants que hagen obtingut el reconeixement de la seua qualificació professional en l'àmbit de les professions regulades a l'empara de les disposicions del dret comunitari.  
Quan la categoria que se sol·licite siga la de titulat superior, en el cas de titulacions obtingudes a l'estranger, caldrà acreditar estar en possessió de la corresponent convalidació o de la credencial que acredite, si escau, l'homologació o la declaració d'equivalència amb la titulació. Aquest requisit no serà aplicable als aspirants que hagen obtingut el reconeixement de la seua qualificació professional en l'àmbit de les professions regulades a l'empara de les disposicions del dret comunitari.  
En el cas de titulacions obtingudes a l'estranger que no estiguen homologades, declarada la seua equivalència o reconegudes en la data de finalització del termini de presentació de sol·licituds es podrà substituir aquest requisit, sempre que la titulació es presumisca per l'òrgan convocant equivalent a l'exigida en la convocatòria, pel d'acreditar haver iniciat la tramitació per a l'homologació, declaració d'equivalència o reconeixement, i es rescindirà el contracte si l'autoritat competent resol la seua denegació. Es considera que hi ha denegació quan aquesta es condiciona al compliment de determinats requisits, en tant que no es complisquen.  
2.4. Quan en l'annex I s'exigisca com a requisit un nivell d'idioma, els cursos reconeguts són els contemplats en la taula d'equivalències d'acreditació de L2 de la UV, aprovada per acord del Consell de Govern, del 10 de juliol de 2018 (ACGUV 156/2018). Està disponible en l'adreça electrònica següent: https://www.uv.es/sgeneral/Reglamentacio/Doc/ Estudis/C81.pdf.  
2.5. No patir malaltia ni estar afectat per limitació física o psíquica que siga incompatible amb l'exercici de les funcions corresponents.  
  
2.6. No estar inhabilitat per a l'exercici de funcions públiques o no haver estat separat mitjançant expedient disciplinari de cap administració o treball públic. En el cas dels aspirants de nacionalitat no espanyola, caldrà acreditar igualment no estar sotmès a sanció disciplinària o condemna penal que impedisca, si escau, l'accés a la funció pública o, en defecte d'això, còpia de la sol·licitud d'emissió, sense perjudici de la declaració jurada per part dels interessats.  
Tots aquests requisits s'hauran de complir en el moment de la finalització del termini de presentació de sol·licituds i mantenir-se durant el procés selectiu.  
  
Tercera. Sol·licituds  
3.1. Els interessats que reunisquen els requisits generals i els assenyalats en l'annex I hauran de presentar la sol·licitud juntament amb el currículum i els documents que acrediten els mèrits al·legats dirigida al Servei de Transferència i Innovació de la Universitat de València avinguda de Blasco Ibáñez, 13. València 46626, en el Registre General de la Universitat de València (avinguda Blasco Ibáñez, 13, baix. València 46484), a través de qualsevol altre registre auxiliar dels centres universitaris o per qualsevol dels procediments establerts en l'article 38 de la Llei 30/199, de 26 de novembre, de règim jurídic de les administracions públiques i del procediment administratiu comú (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques).  
  
Les instàncies presentades en les oficines de Correus han d'anar en sobre obert perquè l'empleat la segelle, i hi ha d'aparèixer amb claredat el nom de l'oficina i la data. De no fer-ho així, es considerarà que es presenta en la data d'entrada en el registre general d'aquesta universitat.  
  
3.2. Com a instància s'utilitzarà el model que facilita el Servei de Recursos Humans del Personal d'Administració i Serveis (RHPAS) de la Universitat de València (Av. de Blasco Ibáñez, 13. València 46804). Està disponible en la pàgina web http://www.uv.es/pasinvest.  
3.3. El termini de presentació de les instàncies serà de deu dies hàbils a partir del següent hàbil al de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que s'ha de presentar  
Juntament amb la sol·licitud, els interessats hauran de presentar la documentació següent:  
4.1. Una fotocòpia del document nacional d'identitat. Els qui no tinguen la nacionalitat espanyola però sí el dret a participar en aquestes proves han de presentar una fotocòpia del NIE o del document que acredite la seua nacionalitat.  
4.2. Fotocòpia del títol acadèmic o resguard d'haver abonat els drets d'expedició. En cas de titulacions estrangeres, serà necessari acreditar l'homologació o equivalència corresponent o haver iniciat els tràmits per a aquesta.  
4.3. Curriculum vitae que acredite els mèrits amb documents fotocopiats. No és necessària la compulsa dels documents que es presenten fotocopiats, serà suficient la declaració jurada de l'interessat sobre l'autenticitat d'aquests, així com de les dades que figuren en la instància, sense perjudici que en qualsevol moment la comissió o la Universitat puga requerir als aspirants que acrediten la veracitat de les circumstàncies i documents aportats que hagen estat objecte de valoració.  
  
4.4. Tres mesos després d'haver finalitzat el procés de selecció i es publique la proposta de contractació en la pàgina web http://www.uv.es/pasinvest, els interessats podran sol·licitar la devolució dels currículums al Servei de Transferència i Innovació de la Universitat de València. Transcorreguts sis mesos, els currículums que queden en aquest servei seran destruïts.  
  
Cinquena. Sistema selectiu  
5.1. El sistema selectiu consistirà en la valoració del currículum dels aspirants per la comissió avaluadora que figura en l'annex IV, els quals seran valorats per aquesta d'acord amb el barem que figura en l'annex III. Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
5.2. La comissió pot, si ho considera oportú, realitzar una entrevista als aspirants. El nombre dels que passen a la fase d'entrevista, que serà eliminatòria, es determinarà per criteri de la comissió avaluadora.  
  
5.3. Finalitzat el procés selectiu, es publicaran en el tauler d'anuncis i en la pàgina web http://www.uv.es/pasinvest del Servei de Recursos Humans i Personal d'Administració i Serveis (RH-PAS), els següents documents:  
- La baremació dels aspirants.  
- La borsa de treball constituïda segons l'ordre de puntuació.  
- La resolució.  
  
Sisena. Comissió avaluadora  
6.1. La comissió avaluadora és la que figura en l'annex IV d'aquesta convocatòria.  
6.2. Els membres d'aquesta comissió hauran d'abstenir-se d'intervenir-hi quan estiguen en alguna circumstància de les que fixen els articles 23 i 24 de la llei 40/2015, d'1 d'octubre, de règim jurídic del sector públic.  
La presidència podrà sol·licitar als membres de la comissió una declaració expressa de no estar en les circumstàncies establertes en els articles esmentats.  
6.3. La comissió resoldrà tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ajustarà en cada moment al que disposa la llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora tindrà la seu al Servei de Transferència i Innovació de la Universitat de València.  
  
Setena. Informació sobre les dades recollides  
7.1. Les dades personals que es donen en aquesta convocatòria s'incorporaran als sistemes d'informació de la Universitat de València que procedisquen amb la finalitat de gestionar i tramitar la participació en la convocatòria de les proves selectives, de conformitat amb el que estableix la llei 6/2001, de 21 de desembre, d'universitats, modificada per la Llei orgànica 4/2007, de 12 d'abril.  
7.2. El responsable del tractament de les dades relacionades amb la gestió d'aquesta convocatòria és el delegat acadèmic de la rectora per a la protecció de dades en la Universitat de València (Edifici de Rectorat. Av. de Blasco Ibáñez, 13. València. lohf@bu.zp)  
7.3. Es preveuen les comunicacions de dades personals següents sense coneixement de l'afectat:  
Publicació de les diferents resolucions en el tauler oficial de la Universitat de València. Addicionalment, a efectes informatius es podrà publicar la resolució en la pàgina web del Servei de Recursos Humans (PAS), l'adreça del qual és: http://www.uv.es/pasinvest.  
7.4. Les dades es conservaran i seran, si escau, cancel·lades d'acord amb els criteris següents:  
Les dades dels aspirants es conservaran indefinidament mitjançant la publicació de les resolucions de les diferents fases.  
7.5. Els qui donen dades tenen dret a sol·licitar al responsable del tractament l'accés a les seues dades personals i a la seua rectificació o supressió o la limitació del seu tractament o a oposar-se al tractament, així com el dret a la portabilitat de les dades. Els interessats podran exercir els seus drets d'accés mitjançant l'enviament d'un correu electrònic dirigit a sikx@sy.qc, remès des d'adreces oficials de la Universitat de València, o bé mitjançant un escrit acompanyat de la còpia d'un document d'identitat i, si escau, la documentació acreditativa de la sol·licitud, dirigit al delegat acadèmic del rector per a la protecció de dades en la Universitat de València.  
  
7.6. L'autoritat de control competent per a la tutela dels drets en relació amb els tractaments realitzats per la Universitat de València és l'Agència Espanyola de Protecció de Dades (carrer de Jorge Juan, 6. Madrid).  
Pàgina web: https://www.agpd.es/portalwebAGPD/index-ides-idphp.php  
7.7. Es poden consultar les nostres polítiques de privacitat en:  
https://www.uv.es/uvweb/universitat/ca/politica-privacitat/responsable-identificacio-titular-web-funcions-1285919116693.htm  
  
Vuitena. Recursos  
Contra aquesta resolució, que exhaureix la via administrativa, es pot interposar un recurs de reposició en el termini d'un mes a partir de l'endemà de la seua notificació o publicació davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos, comptadors a partir de l'endemà de la seua notificació.  
Contra els actes de la comissió avaluadora es podrà interposar el recurs d'alçada previst en la Llei 39/2015, d'1 d'octubre, del procediment administratiu comú de les administracions públiques.  
Així mateix, l'administració, si escau, podrà revisar les resolucions del tribunal, d'acord amb l'esmentada norma.  
  
València, 21 d'octubre de 2020.- La rectora, p. d. (DOGV 27.06.2019), el gerent: Juan Vicente Climent Espí.  
  
  
ANNEX I  
  
Condicions generals dels llocs que es cobriran mitjançant la borsa de treball  
1. Denominació i classificació del lloc de treball:  
Tècnic/a superior de gestió (agent d'innovació).  
Grup: A.  
Subgrup: A1.  
Complement de destinació: 20.  
Complement específic: E042.  
2. Jornada de treball: 37 hores setmanals.  
3. Període: la duració del contracte estarà determinada per la de l'ajuda pública que motive la seua contractació.  
4. Requisits  
Titulació: grau en Biologia, Bioquímica, Farmàcia, Ciències ambientals, enginyeria Agrònoma, o titulacions equivalents.  
Anglès: certificat de nivell B2, o titulació equivalent.  
Valencià: certificat de nivell C1, o titulació equivalent.  
5. Mèrits preferents:  
Experiència en:  
Identificació de capacitats i resultats susceptibles de protecció mitjançant propietat industrial i/o intel·lectual.  
Anàlisi i gestió de la protecció de nous resultats.  
Assessorament tècnic en matèria de propietat industrial.  
Classificació de resultats segons potencial cientifico-tecnològic i comercial, i dinamització prèvia.  
Anàlisi de la demanda empresarial.  
Elaboració de documents d'ofertes cientifico-tecnològiques.  
Difusió de resultats i capacitats.  
Negociació d'acords de llicència de patents, programari i Know How.  
Comercialització de la cartera de patents.  
Organització d'actes en transferència de tecnologia.  
ANNEX II  
  
La instància ha de contenir almenys les dades següents:  
1. Dades personals: cognoms i nom, data de naixement, NIF/NIE/passaport, telèfon de contacte i domicili.  
2. Denominació del lloc de treball: tècnic superior d'agent d'innovació.  
3. Objecte del contracte: promoure l'explotació del coneixement obtingut en el si de la Universitat de València i la seua transferència a les empreses.  
4. Signatura i data de sol·licitud.  
5. Declaració similar a la següent: «El signant declara que són certes les dades que figuren en aquest currículum i assumeix en cas contrari les responsabilitats que puguen derivar-se de les inexactituds que hi consten».  
6. Ha de dirigir-se al Servei de Transferència i Innovació de la Universitat de València  
  
  
ANNEX III  
Barem  
  
1. Anys de serveis prestats en les diferents administracions públiques: fins a un punt per any acreditat, amb un màxim de dos punts.  
2. Titulacions acadèmiques i cursos de formació:  
Titulació superior a la requerida en la convocatòria: fins a 0,5 punts.  
  
3. Cursos de formació i perfeccionament: fins a 0,5 punts.  
Nivell d'anglès superior al requerit en la convocatòria: 0,5  
4. Mèrits preferents relacionats en el punt 6 de l'annex I, experiència prèvia i coneixements concrets: fins a 4 punts.  
5. Entrevista: fins a 2 punts.  
  
  
ANNEX IV  
  
Comissió avaluadora titular  
Presidenta: Consuelo Cuenca Belenguer, cap del Servei de Transferència i Innovació.  
Vocal 1: Ángeles Sanchís Polo, cap de la Secció de R+D+I Internacional.  
Vocal 2: Guillermo García Bonilla, cap del Servei de Gestió de la Investigació.  
Vocal 3: Emilio Montalva España, cap de Secció de Comptabilitat i Tresoreria.  
Secretària: María José Tudela, cap de la Secció de Gestió de Personal d'Investigació.  
  
Comissió avaluadora suplent  
Presidenta: Lucía Echevarría Gil, vicegerenta d'Investigació, Transferència i Innovació.  
Vocal 1: Monserrat Pons Bisbal, cap de la Secció d'Innovació i Valorització.  
Vocal 2: Miguel Ángel Bermúdez López, cap de la Secció de R+D+I Subvencionada.  
Vocal 3: Francisco González Martínez, cap de Secció de l'Oficina de Control Intern.  
Secretària: Laura Coscollá Pascual, cap de la Secció de Gestió de Convocatòries i de Plantilla.